Diari Oficial de la Generalitat Valenciana


Sumari del DOGV 4703, del 02-03-2004 (2004/1684)

Informació pública del programa d'actuació integrada del pla parcial el Portitxolet.
------------------------------------------------------------------------------------

### Dades del document

Número de DOGV
:   4703

Data del DOGV
:   02-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1684


Organisme emissor
:   Ajuntament de Barx

Tipus de document
:   Anunci

Informació pública del programa d'actuació integrada del pla parcial el Portitxolet. [2004/Q1684]
  
La Comissió de Govern de l'Ajuntament de Barx, en la sessió feta el dia 18 de desembre de 2003, ha acordat sotmetre a informació pública el programa per al desenvolupament d'actuació integrada del pla parcial el Portitxolet, juntament amb el projecte d'urbanització, redactats pels enginyers Rosendo Bofí Tomás i Bernardo Monserrat Lafuente, datat a l'octubre de 2003, a fi d'executar el pla parcial del Portitxolet, aprovat per la Conselleria d'Obres Públiques, Urbanisme i Transports el 30 de maig de 1989, i la reparcel·lació que va ser aprovada definitivament el 30 d'abril de 1992 per gestió directa, d'acord amb els articles 46, 53 i la disposició transitòria sisena de la Llei Reguladora de l'Activitat Urbanística.
  
Així mateix, se sotmet a audiència dels afectats la memòria i el compte detallat i justificat de les quotes d'urbanització d'acord amb l'article 72.1 i disposició transitòria sisena de la Llei Reguladora de l'Activitat Urbanística.
  
La informació pública s'anunciarà mitjançant un edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana. El termini d'exposició serà de 20 dies comptats des de la darrera publicació de l'edicte, durant els quals les persones interessades podran formular al·legacions, proposicions juridicoeconòmiques en competència i alternatives tècniques, tret de pròrroga d'acord amb l'article 46 de la Llei 6/1994, de 15 de novembre, de la Llei Reguladora de l'Activitat Urbanística.
  
Durant els cinc dies següents al venciment del termini d'informació pública, qualsevol persona podrà presentar, a les oficines municipals, proposicions juridicoeconòmiques en plica tancada. L'acte d'obertura de pliques es farà el dia hàbil següent a l'acabament d'este termini, tret que siga dissabte, en este cas es traslladarà al següent dia hàbil, a les 11.00 hores.
  
Totes les actuacions podran ser objecte de consulta i d'al·legació per les persones interessades durant els 10 dies següents a l'acte d'obertura de pliques.
  
D'acord amb l'article 46.4 de la Llei Reguladora de l'Activitat Urbanística, durant tot el procediment podran ser objecte de pública consulta a l'Ajuntament de Barx les al·legacions i les alternatives tècniques que s'hi presenten.
  
Mitjançant este anunci, i d'acord amb l'article 59 de la Llei 30/1992, es notifica als propietaris o titulars de drets afectats que pogueren resultar desconeguts, el lloc de notificació dels quals s'ignore o bé intentada la notificació no s'haguera pogut practicar.
  
Cosa que es publica perquè se'n prenga coneixement general, de conformitat amb el que disposa l'article 46 de la Llei Reguladora de l'Activitat Urbanística.